Yohana Yembise

Prof. Dr. Dra. Yohana Susana Yembise Dip Apling., MA (lahèr 1 Oktober 1958) panèka Menteri Pamberdâjâ'ân Bâbinè' bân Parlindungan Ana' ḍâlem Kabinet Kerja 2014-2019. Salèrana èkennal polana dhâddhi menteri bân Ghuru Rajâ bâbinè' partama ḍâri Papua. Sabelluna èyangka' dhâddhi menteri, salèrana panèka profèsor è Universitas Cenderawasih.Yohana Yembise Menteri Perempuan Pertama dari Papua. http://news.metrotvnews.com/read/2014/10/26/310444/yohana-yembise-menteri-perempuan-pertama-dari-papua  Èarsipaghi 2014-10-26 è Wayback Machine. Èaksès dâri situs berita MetroTVNews tangghâl  26 Oktober 2014

 Pendidikan 
Yohana amolaè pendidikan ḍhâsar è SD Padang Bulan Jayapura, taon 1971. Saellana panèka, alanjutagho è SMP Naghârâ 1 Nabire bân lulus taon 1974. Pendidikan saellana panèka è SMA Naghârâ Parsiabhân Nabire.Yohana Yembise Perempuan Papua Pertama Menjadi Guru Besar. http://tabloidjubi.com/2012/11/14/yohana-yembise-perempuan-papua-pertama-jadi-guru-besar/  Èarsipaghi 2014-10-21 è Wayback Machine. Èaksès dâri situs tabloidjubi.com tangghâl  26 Agustus 2014

Salèrana alanjut pendidikan tèngghina taon 1985, ngala' Sarjana Bhâsa Inggris, Pendidikan Bhâsa bân Seni FKIP Universitas Cenderawasih. Saellana panèkan, salèrana alanjut dâ' linguistik terapan ḍâri Regional Language Center (RELC), SEAMEO Singapura, taon 1992, bân jhughân mamarè program gellar Master è Departemen Pendidikan Simon Fraser University è Kanada taon 1994. È taon 2001, Yohana alanjutaghi pendidikan Doktoral è Universitas Newcastle, bân ngaollè gellar Ph.D taon 2006.

 Karir 
Salèrana amolaè karirrâ è bidang pendidikan kalabân dhâddhi asistèn dosèn è bidang Bhâsa bân Seni è Universitas Cenderawasih sejjhâk taon 1983 kantos 1986. Bân dhâddhi dosèn teptep sejjhâk 1987 kantos samangkèn. Tangghâl 14 Novèmber 2012, salèrana èyangka' dhâddhi profèsor doktor sareng Rèktor Univèrsitas Cenderawasih (Uncen) Jayapura.http://nasional.kompas.com/read/2014/10/26/20055361/Mengenal.Yohana.Yembise.Menteri.Perempuan.Pertama.dari.Papua Èaksès tangghâl 01-01-2026 Salaènna dhâddhi dosèn, salèrana toman negghu' jabadhân mènangka kapala Laboratorium Bhâsa Uncen è taon 1991. Taon 1992 salèrana dhâddhi Diplomat Applied Linguistic TEFL (Dip. TEFL) ḍâri Regional English Language Centre (RELC), SEAMEO Singapore. Salèrana èkaparcajâ mènangka katua tim sèlèksi ghuru bhâsa Inggris SMP, SMK, SMA è kabhupatèn Merauke ghâbây parsiabhân pangèrèman ghuru bhâsa Inggris ka Sunshine Coast University Australia. Sarta dhâddhi angghuta Joint Selection Team (JST) Australian Development Scholarship biasiswa ADS/USAID taon 2011. Salèrana aktif ḍâlem kagiadhân kesenian sè èsponsorè bhâdhân kasennian Daèrah Kabhupatèn Paniai è Nabire sejjhâk taon 1974-1978. Toman jhughân dhâddhi bekkèl katua KNPI Kabhupatèn Paniai taon 1984.Mengenal Yohana Yembisa, Menteri Perempuan Pertama dari Papua. Èaksès dâri situs berita Kompas tangghâl 26 Oktober 2014 Salèrana anyalon mènangka Bupati Biak Numfor è taon 2013.Yohana Susana Sembise A First for Papua. Èaksès dâri  situs berita Jakarta Post tangghâl 26 Oktober 2014

 Kaodi'ân 
Yohana akabin sareng Leo Danomira bân anḍi' tello' ana', Marcia (27 tahun). Dina Maria, bân Bernie.

 Panelitian 
Yohana Yembise nerbitaghi hasèl paneliti'ânna sè ajudul Nurturing Literacy Development for Early Education in Papua è tangghâl 1 Juni 2023 kalabân Journal of Education Papua Baru Vol. 1 No. 1. Panelitian kasebbhut nojjhuwaghi data statistik regional sè aghâmbhâraghi korelasi sè jellas antarana daèrah kalabân bitongan buta horof sè tèngghi bân daèrah kalabân bitongan kamèskènan sè tèngghi. Mèlana dâri ka'dinto, panelitian tentang pangembhângan literasi è daèrah-daèrah è Papua panèka sanget penting.Yembise, Yohana (2023-10-28). "NURTURING LITERACY DEVELOPMENT FOR EARLY EDUCATION IN PAPUA". Journal of Education Papua Baru. 1 (1): 50–62. ISSN 2986-3643.

 Sombher-sombher